Det er derfor, jeg mener, at Europa-Parlamentet, som er mere fri i dets handlinger og dets erklæringer end Rådet og Kommissionen, bør hylde de personer, der i staterne og i de europæiske institutioner har haft mod til at sige nej - som Dem, fru formand, der i vores navn er fremkommet med en erklæring, der gør Dem ære - og til klart og uden omsvøb at erklære sin modstand og fordømmelse over for det, der er ved at ske i Østrig. Husk på denne erklæring fra en stor fransk kristelig demokrat, der i forbindelse med München-aftalen sagde, at "det bedste tidspunkt at sige nej på er med det samme".